**Edukacinė programa „Nariuotakojai“, 2019-01-14**

Ar esate kada nors rankose laikę milžinišką tarakoną? O smauglį ar didžiulę sraigę? Tokią galimybę šiandien turėjo visi Kybartų mokyklos-darželio „Ąžuoliukas“ ugdytiniai ir pradinių klasių mokiniai. Įstaigoje viešėjo Palangos zoologijos sodo – insektariumo – biologas, kuris atvežė nariuotakojų ekspoziciją.

Vaikai iš arti pamatė vorus paukštėdas, didžiulę Afrikietiškąją sraigę, leopardinį driežą, smauglį, klausėsi šnypščiančių Madagaskaro tarakonų. Insektariumo specialistas įdomiai papasakojo apie kiekvieną gyvūnėlį, pateikė apie juos daug įdomių faktų.

Pažintis su nariuotakojais vaikams sukėlė pačias įvairiausias emocijas ir praplėtė žinias.

Direktoriaus pavaduotoja ugdymui Violeta Murauskaitė